સુરત શહેરમાં પાટીદાર અનામત આંદોલન સમિતિ દ્વારા જેલ ભરો આંદોલનની જાહેરાત થતા શહેરમાં એસ.આર.પી સહિતનો પોલીસ કાફલો ઠેરઠેર ગોઠવી દેવામાં આવીયો હતો. સુરત પાસના કાર્યકરો મોટી સંખ્યામાં સુરત શહેર પોલીસ કમિશનર,લાજપોર જેલ,વરાછા પો.સ્ટે,કતારગામ પો.સ્ટે તેમજ ડીસીબી પોલીસ મથકે ભેગા થઇ જય સરદાર, જબતક સુરજ ચાંદ રહેગા તબ તક હાર્દિક તેરા નામ રહેગા, હાર્દિકને જેલ મુક્ત કરોના સુત્રોચાર સાથે પાટીદારોની વિશાળ રેલી સ્વરૂપે કતારગામ પોલીસ મથકે પહોંચી ૨૦૦થી વધુ પાટીદાર આગેવાનોની અટકાયત કરવામાં આવી હતી. કોઈ ઈચ્છનીય ઘટના ના બને એ માટે સુરત શહેર પોલીસ એલર્ટ હતી.